02/03/2022 | Administración LocalMunicipal
Dodro
Aprobación das bases reguladoras para a concesión de premios do concurso de Entroido 2022 do Concello de Dodro

ANUNCIO APROBACIÓN BASES REGULADORAS PARA CONCESIÓN DE PREMIOS DO CONCURSO DE ENTROIDO 2022, DO CONCELLO DE DODRO Por Resolución da Alcaldía núm.53/2022, de data 23/02/2022, aprobáronse as bases reguladoras para concesión de premios do concurso de Entroido 2022 do Concello de Dodro que a continuación se transcriben: “BASES REGULADORAS PARA A CONCESIÓN DE PREMIOS DO CONCURSO DE ENTROIDO 2022, DO CONCELLO DE DODRO Primeira.–OBXECTO. De conformidade co previsto na Lei 38/2003 de subvencións, constitúe o obxecto das presentes bases a regulación do concurso de disfraces do Entroido que se celebrará o martes 1 de marzo de 2022, no pavillón polideportivo de Dodro, a partir das 17.30 horas. Segunda.–CRÉDITO ORZAMENTARIO. Os premios previstos para o concurso regulado nestas bases imputaranse contra a partida orzamentaria prevista no 334/48000 do orzamento municipal por importe de 1.335,00 €. Terceira.–BENEFICIARIOS. Poderán ser beneficiarios dos premios previstos nestas bases todas as persoas, así como as agrupacións de persoas físicas constituídas para a consecución dos fins sinalados como obxecto de premio, e que cumpran os seguintes requisitos: a) Non estar incursas en ningún dos casos previstos no artigo 13.2 da Lei xeral de subvencións. b) Non ter co Concello débedas ou sancións tributarias en período executivo, salvo que se trate de débedas ou sancións tributarias que se atopen aprazadas, fraccionadas o cuxa execución estivese suspendida. c) Non ter pendente de xustificar subvención concedida polo Concello. Aquelas persoas menores de idade ou que non teñan plena capacidade de obrar que desexen participar deberán facelo sempre coa preceptiva autorización do titular da patria potestade ou tutela, segundo modelo anexo a estas bases. Cuarta.–RÉXIME DE CONCESIÓN DOS PREMIOS. Os premios outorgaranse a instancia do solicitante con cargo ao orzamento da Corporación mediante procedemento de concorrencia competitiva. O seu outorgamento será motivado e os seus importes non poderán ser revisados nin ampliados. O importe dos premios a conceder non superará a cantidade asignada no orzamento xeral da Corporación. Atendendo á modalidade de participación no concurso (individual, por parellas ou en grupo) concederanse os seguintes premios: A. CATEGORÍA INDIVIDUAL. Na que se establece a seguinte clasificación:  Infantil 1: de 0 a 6 anos de idade. Dous premios de 60 €  Infantil 2: de 7 a 12 anos de idade. Dous premios de 60 €  Xuvenil: de 13 a 17 anos de idade. Dous premios de 60 €  Persoas adultas: de 18 anos ou máis idade. Dous premios de 100 € B. CATEGORÍA POR PARELLAS (2 compoñentes)  Gañador: 150 €  Finalista: 125 € C. CATEGORÍA GRUPAL (3 ou máis compoñentes)  Gañador: 300 €  Finalista: 200 € As candidaturas valoraranse segundo a orixinalidade, laboriosidade e deseño do disfrace así como a simpatía ou a posta en escena de cada participante. O xurado adxudicará a cada proposta ou actuación unha puntuación de “0” a “5”, sendo “0” a cifra de menor valor e “5” a de maior valor, podendo declararse deserto calquera premio se a xuízo do propio xurado non se reúnen os méritos suficientes. Quinta.–PUBLICIDADE E PRAZO DE PRESENTACIÓN DE SOLICITUDES. Unha vez aprobadas as presentes bases e convocatoria por resolución da Alcaldía-Presidencia, serán obxecto de publicación íntegra no «Boletín Oficial» da provincia da Coruña, publicándose extracto da convocatoria no Boletín Oficial da Provincia da Coruña por conduto da Base Nacional de Datos de Subvencións, o cal conterá como mínimo: 1.º) Obxecto.2.º) Beneficiarios.3.º) Data da publicación das bases reguladoras no Boletín Oficial da Provincia.4.º) Prazo de presentación de solicitudes.5.º) Identidade do Xurado. As bases publicaranse, así mesmo, no taboleiro de anuncios electrónico do Concello e na páxina web municipal. O prazo para a presentación de solicitudes finalizará o día 1 de marzo de 2022, ás 14.00 horas, antes da celebración do concurso. Para aclaracións ou asesoramento en canto ás solicitudes poden poñerse en contacto co departamento de cultura no 981 802 472, sempre dentro do prazo establecido. Sexta.–DOCUMENTACIÓN. A documentación que se deberá acompañar é a seguinte: – Solicitude, segundo modelo que se acompaña no anexo I, asinada polos interesados, ou por quen teña conferida a representación no que se inclúe declaración responsable de atoparse ao corrente dos seus deberes fiscais con este Concello, e a facenda pública e estatal, así como a seguridade social e de que o( s) solicitante( s) non se atopa( n) en ningún dos casos de prohibición para obter subvencións establecidas no artigo 13 da Lei xeral de subvencións. Na solicitude de participación deberá indicarse no apartado de documentación adicional se presenta música en formato MP3. Sétima.–LUGAR DE PRESENTACIÓN DE SOLICITUDES. As solicitudes e no seu caso documentación adicional deberanse entregar: 1.º) No Rexistro Municipal do Concello, en horario de 9.00 a 14.00 horas os días laborables.2.º) Nas oficinas de correos nos termos previstos no RD 1829/1999 no seu artigo 31.3.º) Na Sede electrónica Municipal( https://sede.dodro. gal/). Oitava.–MECÁNICA DO CONCURSO. As persoas inscritas no concurso deberán presentarse no pavillón polideportivo de Dodro o día 1 de marzo de 2022, entre as 16.30 e as 17.00 horas, para recoller o dorsal asignado, no que se sinalará a categoría na que participan e a orde de saída na actuación ou desfile. Será obrigatorio recoller o dorsal nese horario para poder participar no concurso. A hora prevista do inicio da actividade será ás 17.30 horas. A continuación os participantes desfilarán e actuarán diante do xurado para proceder a súa valoración ou no lugar asinado pola organización segundo as medidas ou protocolos COVID nese momento. Logo de rematado o desfile, o xurado, atendendo ás puntuacións asignadas a cada candidatura, levantará acta do concurso coa proposta dos premiados para a posterior resolución administrativa da concesión dos premios. Novena.–PROCEDEMENTO DE CONCESIÓN. O procedemento a seguir será o regulado no Capítulo II do Título I da Lei 38/2003 de subvencións mediante un procedemento de concorrencia competitiva, coas seguintes especialidades: a) O órgano de instrución sinalado na lei será a Concellería delegada de Cultura e Patrimonio. b) O órgano colexiado encargado de avaliar aos concursantes atendendo aos criterios previstos, estará formada por un xurado imparcial cuxa composición é a seguinte: 1) Presidente: Concelleiro delegado de Cultura e Patrimonio do Concello de Dodro 2) Encargada da Biblioteca Municipal de Dodro.3) Un/unha representante dunha asociación do Concello de Dodro.4) Un/unha representante dunha asociación do Concello de Dodro.5) Secretario/a: animadora cultural do Concello de Dodro. Suplentes do resto dos membros do xurado serán designados polo Alcalde-Presidente no caso de que fose necesario. c) O réxime xurídico e de funcionamento do xurado será o disposto nos artigos 15 a 18 da Lei 40/2015, do 1 de outubro, do Réxime Xurídico do Sector Público. Os membros do xurado deberán coidar de respectar as causas de abstención previstas no artigo 23.2 da Lei 39/2015, comunicando por escrito á Alcaldía-Presidencia de maneira inmediato unha vez teñan coñecemento da existencia de calquera causa en que incorresen. Do mesmo xeito os membros do xurado poderán ser obxecto de recusación polos concursantes en calquera momento do procedemento por incorrer en causa de abstención. Na acta redactada de avaliación de candidaturas deberá recollerse como mínimo: a. Baremación de todos os concursantes mediante o sistema previsto, por orde de maior a menor puntuación e por categoría. b. Proposta dos premiados por categoría. d) Unha vez recibida a proposta do xurado, o órgano instrutor procederá a: a. Solicitar os correspondentes informes dos servizos municipais da: i. Non concorrencia dos premiados nalgunha das circunstancias previstas na base terceira para obter subvencións e que foron obxecto de declaración responsable, mediante a petición dos certificados telemáticos á Axencia Tributaria e Seguridade Social, así como a consulta na Base de datos Nacional de Subvencións e contabilidade municipal. b. Requirir aos premiados para que no prazo de dez días hábiles acheguen a seguinte documentación: i. Acreditación da identidade e no seu caso representación legal dos premiados:  As persoas físicas mediante a achega do DNI.  Os titores ou titulares da patria potestade dos premiados menores de idade ou incapacitados, mediante a achega do libro de familia, sentenza xudicial ou título suficiente que acredite a representación.  No suposto de ser unha asociación ou entidade con personalidade xurídica, acreditación de poder ou nomeamento para actuar en nome e representación da entidade. ii. Achega dun certificado de número de conta da entidade bancaria cuxo titular será o premiado ou o seu representante legal. e) O órgano instrutor á vista do expediente e do informe do xurado, formulará a proposta definitiva de resolución de concesión dos premios en favor daqueles premiados que acreditasen o cumprimento das bases e achegasen a documentación requirida, ou na súa falta, aos concursantes coa seguinte maior puntuación segundo a baremación feita polo xurado que cumprisen co disposto nesta base. f) A Alcaldía-Presidencia será o órgano competente para unha vez vista a proposta de resolución e a fiscalización da intervención municipal, resolver mediante acordo motivado. A notificación dos actos de tramitación e resolución de concesión dos premios será publicada aos interesados no taboleiro de anuncios dixital do Concello, medio exclusivo de notificación de conformidade co disposto no artigo 45.1 b) da Lei 39/2015, do 1 de outubro, do Procedemento Administrativo Común das Administracións Públicas. Décima.–PAGO DOS PREMIOS. O pago de premios en metálico concedidos farase efectivo mediante transferencia bancaria ao número de conta indicado polos premiados. No momento do pago practicaranse as oportunas retencións segundo a normativa tributaria vixente. No suposto de premios compartidos por unha pluralidade de persoas, o pago será prorrateado a partes iguais entre todos os premiados que cumprisen o disposto nestas bases e achegasen a documentación requirida. Cando se trate de premios en especie que non sexan divisibles, o premio entregarase a un dos premiados previo acordo do resto. Undécima.–DEREITOS DE PROPIEDADE INTELECTUAL E DATOS DE CARÁCTER PERSOAL. A participación no concurso previsto nestas bases implica polos participantes a aceptación incondicionada das seguintes cláusulas: 1.º) A cesión en modalidade non exclusiva ao Concello de Dodro de maneira gratuíta dos seguintes dereitos de explotación: a) Reprodución. b) Distribución. c) Comunicación pública. d) Publicación.2.º) A autorización ao Concello para a publicación na páxina web, redes sociais e publicacións da súa titularidade do nome e apelidos dos concursantes e premiados, así como fotografías e vídeos dos mesmos nos actos de entrega de premios ou na participación nas actividades culturais, deportivas, lúdicas etc. obxecto do concurso.3.º) A publicación dos datos persoais dos premiados e importe dos mesmos na Base de Datos Nacional de Subvencións de conformidade coa lexislación vixente. Duodécima.–INSPECCIÓN E CONTROL. O Concello poderá realizar as comprobacións que estime oportunas respecto das actividades premiadas e terá acceso a toda a documentación xustificativa das mesmas, en particular a información de estar ao corrente dos deberes tributarios e coa Seguridade Social e de non estar incurso en causa que impida a obtención de subvencións públicas, así como a requirir aos premiados nos termos que precise de conformidade co disposto no Título III da Lei 38/2003. Décimo terceira.–INFRACCIÓNS E SANCIÓNS. O réxime de infraccións e sancións será o establecido no Título IV da Lei 38/2003. O incumprimento parcial ou total das condicións establecidas, a desviación do premio para actividades ou conceptos non estimados no proceso de tramitación e resolución, o incumprimento do deber de xustificación, a duplicidade de subvencións para un mesmo programa, sempre que non sexan complementarias con cargo a créditos doutras Administracións Públicas, constituirán causa determinante para a revogación do premio concedido, coa seguinte devolución dos créditos obtidos. Igualmente, o falseamento ou ocultación dos datos esixidos nas correspondentes convocatorias, así como a aplicación da prestación a fins distintos dos previstos, dará lugar á cancelación do premio e o deber do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza no previsto no Regulamento Xeral de Recadación. Décimo cuarta.–COMPROMISOS. As persoas que resulten beneficiarias dos premios comprométense a: – Comunicar ao Concello por escrito, cando proceda, a obtención de premios, subvencións ou axudas para a mesma finalidade procedentes de calquera administración ou ente público. – Comunicar ao Concello, por escrito, as modificacións da situación, condición ou circunstancias que motivaron a concesión. – Autorizar ao Concello a obter por medios telemáticos os certificados correspondentes de atoparse ao corrente de deberes tributarios, coa Seguridade Social e de non estar incurso en causa que impida a obtención de subvencións públicas. – Deberes adicionais: As persoas inscritas no concurso deberán presentarse no pavillón polideportivo de Dodro o día 1 de marzo de 2022, entre as 16.30 e as 17.00 horas, para recoller o dorsal asignado, no que se sinalará a categoría na que participa e a orde de saída na actuación ou desfile. Será obrigatorio recoller o dorsal nese horario para poder participar no concurso. A hora prevista do inicio da actividade será ás 17.30 horas. A continuación os participantes desfilarán ou actuarán, dependendo de cada quen, diante do xurado para proceder a súa valoración ou no lugar asinado pola organización segundo as medidas ou protocolos COVID nese momento. A música para as actuacións é preciso presentala no momento da inscrición en formato MP3 se é posible e por mail a: cultura@dodro. gal ou memoria USB (non se recollerá música fora do prazo de inscrición nin tampouco o propio día do concurso). DISPOSICIÓN ADICIONAL PRIMEIRA No non previsto nestas bases será de aplicación a Lei 38/2003 de subvencións, a Lei 39/2015 de procedemento administrativo común das administracións públicas, regulamento xeral de subvencións a Lei reguladoura das Bases do Réxime Local e a Lei de Facendas Locais. ANEXO I a) SOLICITUDE DE PARTICIPACIÓN NO CONCURSO (Modelo para persoas físicas maiores de idade e non incapacitadas en solitario) DATOS DO CONCURSO DATOS DO CONCURSANTE DECLARA QUE:  Coñece e acata incondicionalmente o contido das bases xerais do concurso aprobadas polo Concello mediante Resolución de Alcaldía núm. …., con data do., aceptando incondicionalmente os deberes derivados das mesmas.  O concursante está ao corrente do pago dos seus deberes tributarios coa facenda estatal, autonómica e do Concello, así como coa Seguridade Social e non se atopa en ningún dos casos de prohibición para obter subvencións establecidas no artigo 13 da Lei xeral de subvencións.  No suposto de ser premiado, autorizo ao Concello de Dodro para solicitar telemáticamente os certificados de estar ao corrente cos deberes tributarios e da Seguridade Social dos organismos titulares desta información.  Acompaña a seguinte documentación adicional esixida polas bases no apartado 6 (especificar cal): SOLICITA: Presentar a súa candidatura para recibir o premio convocado no concurso que figura no encabezado. Asinado. ANEXO I b) SOLICITUDE DE PARTICIPACIÓN NO CONCURSO (Modelo para persoas físicas menores de idade ou sen plena capacidade de obrar en solitario) (A) DATOS DO CONCURSO (B) DATOS DO CONCURSANTE (C) DATOS DO TITOR OU TITULAR DA PATRIA POTESTADE Como representante legal do concursante que figura no encabezado, DECLARA QUE:  Autorizo expresamente ao concursante (B) a participar no concurso (A) convocado, e coñezo o contido das bases xerais aprobadas polo Concello mediante Resolución de Alcaldía núm. …., con data do., aceptando incondicionalmente os deberes derivados das mesmas no seu nome e representación.  O concursante está ao corrente do pago dos seus deberes tributarios coa facenda estatal, autonómica e do Concello, así como coa Seguridade Social e non se atopa en ningún dos casos de prohibición para obter subvencións establecidas no artigo 13 da Lei xeral de subvencións.  No suposto de ser premiado, autorizo ao Concello de Dodro para solicitar telemáticamente os certificados de estar ao corrente cos deberes tributarios e da Seguridade Social dos organismos titulares desta información.  Acompaña a seguinte documentación adicional esixida polas bases no apartado 6 (especificar cal): SOLICITA:  Presentar a súa candidatura no seu nome e representación para recibir o premio convocado no concurso que figura no encabezado (A). Asinado. ANEXO I c) SOLICITUDE DE PARTICIPACIÓN NO CONCURSO (Modelo para persoas físicas en parella ou grupo) DATOS DO CONCURSO DATOS DOS CONCURSANTES AVISO IMPORTANTE: Aqueles concursantes menores de idade ou sen plena capacidade de obrar deberán acompañar os datos e sinatura dos seus representantes legais. DECLARAN QUE:  No caso de ser titores ou representantes legais dos concursantes, autorizamos aos nosos representados a participar no concurso segundo as bases xerais aprobadas polo Concello mediante Resolución de Alcaldía núm. …., con data do., aceptando incondicionalmente os deberes derivados das mesmas.  No caso de participar en nome propio, coñecemos e acatamos incondicionalmente o contido das bases xerais do concurso aprobadas polo Concello mediante Resolución de Alcaldía núm. …., con data do., aceptando incondicionalmente os deberes derivados das mesmas.  Os concursantes están ao corrente do pago dos seus deberes tributarios coa facenda estatal, autonómica e do Concello, así como coa Seguridade Social e non se atopan en ningún dos casos de prohibición para obter subvencións establecidas no artigo 13 da Lei xeral de subvencións.  No suposto de ser premiado, autorizo ao Concello de Dodro para solicitar telemáticamente os certificados de estar ao corrente cos deberes tributarios e da Seguridade Social dos organismos titulares desta información.  Que no suposto de ser premiados, outorgan a súa representación para todas as xestiones pertinentes para a cobranza dos premios a: Acompaña a seguinte documentación adicional esixida polas bases non apartado 6 (especificar cal): SOLICITA(N): Presentar a súa candidatura conxunta para recibir o premio convocado no concurso que figura no encabezado. ANEXO: MODELO DE OUTORGAMENTO DE REPRESENTACIÓN ANTE O CONCELLO DE DODRO PARA COBRANZA DE PREMIOS EN ESPECIE RELACIÓN DE PREMIADOS QUE DAN A SÚA REPRESENTACIÓN OUTORGA/N A SÚA REPRESENTACIÓN A: E autorizan a este/a para a cobranza do premio en especie en nome de todos os asinantes, entendendo que o Concello de Dodro facendo entrega do premio ao representante cumpre co deber de pago aos premiados prevista nas bases da convocatoria. Coa firma do presente escrito o/a representante acepta a representación/autorización conferida e responde da autenticidade da sinatura de/dos outorgante/s. En ________________, a ____ de _________________ de 2022. O/A REPRESENTANTE” Dodro, 23 de febreiro de 2022. O alcalde Francisco Xabier Castro Tourís